
Es-Selamu alejkum!!


Da li ima oprosta za onoga ko preljubu učini i da li se može iskupiti za ovakav grijeh ?


* 
* 
* 
* 
* 
* 
* 

 
Da li ima oprosta za onoga ko preljubu učini ?

Es-Selamu alejkum!


Neka je slavljen Uzvišeni Gospodar koji kaže: “O robovi moji koji ste se prema sebi ogriješili ne gubite nadu u Allahovu milost, Allah će oprostiti sve grijehe, On je taj koji mnogo prašta i samilostan je.”


I neka je selam i salavat na Poslanika, s.a.v.s., koji je rekao: “Zovnuće se na Sudnjem danu čovjek, pa će mu se rasprostrijeti 99 sidžilla (knjiga) a svaka knjiga duga dokle pogled dopire,. Zatim će mu se reći: Da li poričeš nešto od ovoga? – kazaće: Ne, Gospodaru!-biće mu rečeno: Imaš li opravdanje ili kakvo dobro (djelo)? Pa će se prepasti čovjek i reći: Ne! Tada će mu biti kazano: Naprotiv ti kod nas imaš mnoga dobra i neće ti se učiniti nepravda. Izvadiće mu se karta na kojoj će pisati dva šehadeta. (Svjedočim da nema drugog boga osim Allaha, i svjedočim da je Muhammed Njegov rob i Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")***)”. Pa će kazati: Šta je ova karta u odnosu na ove knjige? Biće mu rečeno: Neće ti se učiniti nasilje! Pa će biti stavljene knjige na jedan tas vage a karta na drugi, pa će popustiti knjige a prevagnuće tezina karte” (Tirmizi sa dobrim lancem prenosilaca).  

Ne postoji ni jedan jedini grijeh koga može počiniti sin Ademov, potom se iskreno pokaje, a da mu Uzvišeni Allah neće oprostiti to i sva loša djela od kojih se pokajao. Međutim, iskrena teoba ima svoje uvjete:


1. Da ga ne čini više (da ga istog momenta ostavi),  

2. Da se gorko kaje zbog počinjenog djela,  

3. Da čvrsto odluči da se nikada više neće vratiti na dotično djelo i  

4. Ako je uzeo nečije pravo ili nasilje počinio drugoj osobi da mu vrati njegovo pravo.


Ako izostane jedan ili više ovih uvijeta teoba neće biti iskrena i potpuna, a Allah najbolje zna.  

Es-Selamu alejkum!


odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (03.11.2004)


Preuzeto sa stranice:islamskiedukativni.wordpress.com


